Endijs Sambergs
Endijs Sambergs (angļu: Andy Samberg; dzimis 1978. gada 18. augustā) ir amerikāņu aktieris, komiķis, scenārists, producents un mūziķis. Sambergs ir daļa no komiķu trio The Lonely Island. No 2005. līdz 2012. gadam bijis aktieris un scenārists NBC skeču šovā Saturday Night Live. Atveidojis galvenās lomas tādās filmās kā "Karstgalvis Rods" (2007), animācijas filmu sērijā "Mākoņains, gaidāms kotlešu lietus" (2009—2013), "Svētdienas tētuks" (That's My Boy, 2012), "Seleste un Džesijs. Nešķirami" (Celeste and Jesse Forever, 2012), animācijas filmu sērijā "Viesnīca "Transilvānija"" (2012—2022), "Popzvaigzne: Nestājies, nekad neapstājies" (2016) un "Pālmspringsa" (2020). Par lomu seriālā "Bruklina 99" (Brooklyn Nine-Nine, 2013—2021) saņēmis Zelta globusa balvu kategorijā "Labākais aktieris mūzikla vai komēdijseriālā".